CELEX: 32019D0871
Language: sl
Date: 2019-03-26 00:00:00
Title: Izvedbeni sklep Komisije (EU) 2019/871 z dne 26. marca 2019 o potrditvi obračunov plačilnih agencij Združenega kraljestva v zvezi z odhodki, ki jih financira Evropski kmetijski jamstveni sklad (EKJS) za proračunsko leto 2018 (notificirano pod dokumentarno številko C(2019) 2357)

28.5.2019   
               
               
                  SL
               
               
                  Uradni list Evropske unije
               
               
                  L 140/94
               
            
         IZVEDBENI SKLEP KOMISIJE (EU) 2019/871
         z dne 26. marca 2019
         o potrditvi obračunov plačilnih agencij Združenega kraljestva v zvezi z odhodki, ki jih financira Evropski kmetijski jamstveni sklad (EKJS) za proračunsko leto 2018
         
            
               (notificirano pod dokumentarno številko C(2019) 2357)
            
         
         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (1) ter zlasti člena 51 Uredbe,
         po posvetovanju z Odborom za kmetijska sklada,
         ob upoštevanju naslednjega:
         
                     (1)
                  
                  
                     V skladu s členom 51 Uredbe (EU) št. 1306/2013 mora Komisija na podlagi letnih obračunov, ki jih predložijo države članice, skupaj z informacijami, ki se zahtevajo za potrditev obračunov, ter revizijskim mnenjem o popolnosti, točnosti in resničnosti obračunov in poročil certifikacijskih organov, potrditi obračune plačilnih agencij iz člena 7 navedene uredbe pred 31. majem leta, ki sledi zadevnemu proračunskemu letu.
                  
               
                     (2)
                  
                  
                     V skladu s členom 39 Uredbe (EU) št. 1306/2013 se kmetijsko proračunsko leto začne 16. oktobra leta N – 1 in konča 15. oktobra leta N. Pri potrjevanju obračunov za proračunsko leto 2018 bi bilo treba upoštevati odhodke, ki jih je Združeno kraljestvo imelo med 16. oktobrom 2017 in 15. oktobrom 2018, kot je določeno v členu 11(1) Izvedbene uredbe Komisije (EU) št. 908/2014 (2).
                  
               
                     (3)
                  
                  
                     Ker je Združeno kraljestvo Komisiji že sporočilo potrebne računovodske informacije, je primerno sprejeti ustrezen sklep o potrditvi obračunov v skladu s členom 51 Uredbe (EU) št. 1306/2013.
                  
               
                     (4)
                  
                  
                     Prvi pododstavek člena 33(2) Izvedbene uredbe (EU) št. 908/2014 določa, da je treba zneske, ki se na podlagi sklepa o potrditvi obračunov iz člena 33(1) navedene uredbe izterjajo od vsake države članice ali plačajo vsaki državi članici, določiti tako, da se mesečna plačila za zadevno proračunsko leto odštejejo od odhodkov, priznanih za navedeno leto v skladu s členom 33(1).
                  
               
                     (5)
                  
                  
                     Po predložitvi informacij s strani Združenega kraljestva ter po vseh potrebnih preverjanjih in spremembah lahko Komisija sprejme odločitev o popolnosti, točnosti in resničnosti obračunov plačilnih agencij „Department of Agriculture, Environment and Rural Affairs“ (Ministrstvo za kmetijstvo, okolje in podeželje), „The Scottish Government Rural Payments and Inspections Directorate“ (Direktorat škotske vlade za podeželska plačila in inšpekcije), „Welsh Government“ (Valižanska vlada) in „Rural Payments Agency“ (Agencija za podeželska plačila) v zvezi z odhodki, ki jih financira Evropski kmetijski jamstveni sklad (EKJS). Komisija je preverila informacije, ki jih je predložilo Združeno kraljestvo, in pred datumom sprejetja tega sklepa Združenemu kraljestvu sporočila rezultate preverjanj, skupaj s potrebnimi spremembami.
                  
               
                     (6)
                  
                  
                     Za navedene plačilne agencije lahko Komisija na podlagi letnih obračunov in spremnih dokumentov odloči o popolnosti, točnosti in resničnosti predloženih letnih obračunov.
                  
               
                     (7)
                  
                  
                     V skladu s členom 5(5) Delegirane uredbe Komisije (EU) št. 907/2014 (3) je treba pri odločitvi o potrditvi obračunov upoštevati morebitne prekoračitve rokov v avgustu, septembru in oktobru. Nekaj odhodkov, ki jih je Združeno kraljestvo prijavilo v navedenih mesecih leta 2018, je bilo izvršenih po veljavnih rokih. S tem sklepom bi bilo zato treba popraviti ustrezna zmanjšanja.
                  
               
                     (8)
                  
                  
                     Komisija je v skladu s členom 41 Uredbe (EU) št. 1306/2013 že zmanjšala številna mesečna plačila, povezana z Združenim kraljestvom za proračunsko leto 2018, zaradi neupoštevanja plačilnih rokov. Pri sprejemanju tega sklepa bi morala Komisija upoštevati takšne zmanjšane zneske, da bi preprečila kakršna koli neustrezna ali nepravočasna plačila ali povračila zneskov, ki bi pozneje lahko bila predmet finančnih popravkov. Zadevni zneski se po potrebi lahko preučijo v okviru postopka potrditve skladnosti v skladu s členom 52 Uredbe (EU) št. 1306/2013.
                  
               
                     (9)
                  
                  
                     V skladu s členom 54(2) Uredbe (EU) št. 1306/2013 zadevna država članica krije 50 % finančnih posledic neizterjave v primeru nepravilnosti, če se izterjava ne izvede v štirih letih po datumu zahtevka za izterjavo oziroma v osmih letih, kadar spor v zvezi z izterjavo rešujejo nacionalna sodišča. Člen 54(4) Uredbe (EU) št. 1306/2013 določa, da morajo države članice letnim obračunom, ki jih morajo predložiti Komisiji v skladu s členom 29 Izvedbene uredbe (EU) št. 908/2014, priložiti potrjeno preglednico, iz katere so razvidni zneski, ki jih krijejo v skladu s členom 54(2) Uredbe (EU) št. 1306/2013. Pravila za izpolnjevanje obveznosti držav članic glede poročanja o zneskih, ki jih je treba izterjati, so določena v Izvedbeni uredbi (EU) št. 908/2014. V Prilogi II k Izvedbeni uredbi (EU) št. 908/2014 je določen model preglednice, ki jo morajo države članice uporabiti za predložitev informacij o zneskih, ki jih je treba izterjati. Na podlagi preglednic, ki jih izpolnijo države članice, bi morala Komisija odločiti o finančnih posledicah neizterjave v primeru nepravilnosti, ki so starejše od štirih oziroma osmih let.
                  
               
                     (10)
                  
                  
                     V skladu s členom 54(3) Uredbe (EU) št. 1306/2013 se države članice lahko v ustrezno utemeljenih primerih odločijo, da bodo izterjavo opustile. Taka odločitev se lahko sprejme le, če je skupna vsota že izvršenih in predvidenih stroškov izterjave višja od zneska izterjave ali če se izkaže, da izterjave ni mogoče izvršiti zaradi plačilne nesposobnosti dolžnika ali oseb, ki so pravno odgovorne za nepravilnost, pri čemer je plačilna nesposobnost ugotovljena in priznana v skladu z nacionalnim pravom. Če je odločitev sprejeta v štirih letih po datumu zahtevka za izterjavo ali v osmih letih, kadar spor v zvezi z izterjavo rešujejo nacionalna sodišča, bi bilo treba 100 % finančnih posledic neizterjave kriti iz proračuna Unije. Zneski, za katere se je Združeno kraljestvo odločilo, da bo opustilo izterjavo, in razlogi za njegovo odločitev se navedejo v zbirnem poročilu iz člena 54(4) Uredbe (EU) št. 1306/2013 v povezavi s točko (c)(iv) prvega pododstavka člena 102(1) navedene uredbe. Zato se za tovrstne zneske ne bi smelo bremeniti Združenega kraljestva in bi se morali kriti iz proračuna Unije.
                  
               
                     (11)
                  
                  
                     V skladu s členom 51 Uredbe (EU) št. 1306/2013 ta sklep ne bi smel posegati v sklepe, ki jih lahko Komisija sprejme naknadno, da bi iz financiranja Unije izključila odhodke, ki niso bili izvršeni v skladu s pravili Unije –
                  
               SPREJELA NASLEDNJI SKLEP:
         
            Člen 1
            Obračuni plačilnih agencij Združenega kraljestva „Department of Agriculture, Environment and Rural Affairs“ (Ministrstvo za kmetijstvo, okolje in podeželje), „The Scottish Government Rural Payments and Inspections Directorate“ (Direktorat škotske vlade za podeželska plačila in inšpekcije), „Welsh Government“ (Valižanska vlada) in „Rural Payments Agency“ (Agencija za podeželska plačila) se potrdijo v zvezi z odhodki, ki jih financira Evropski kmetijski jamstveni sklad (EKJS), za proračunsko leto 2018.
            Zneski, ki se na podlagi tega sklepa izterjajo od Združenega kraljestva ali plačajo Združenemu kraljestvu, tudi zneski, ki izvirajo iz uporabe člena 54(2) Uredbe (EU) št. 1306/2013, so določeni v Prilogi k temu sklepu.
         
         
            Člen 2
            Ta sklep ne posega v prihodnje sklepe o potrditvi skladnosti, ki jih lahko sprejme Komisija v skladu s členom 52 Uredbe (EU) št. 1306/2013, da se iz financiranja Unije izključijo odhodki, ki niso bili izvršeni v skladu s pravili Unije.
         
         
            Člen 3
            Ta sklep je naslovljen na Združeno kraljestvo Velika Britanija in Severna Irska.
         
         
            V Bruslju, 26. marca 2019
            
               
                  Za Komisijo
               
               Phil HOGAN
               
                  Član Komisije
               
            
         
         
            (1)  UL L 347, 20.12.2013, str. 549.
         
            (2)  Izvedbena uredba Komisije (EU) št. 908/2014 z dne 6. avgusta 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in drugimi organi, finančnim upravljanjem, potrjevanjem obračunov, pravili o kontrolah, varščinami in preglednostjo (UL L 255, 28.8.2014, str. 59).
         
            (3)  Delegirana uredba Komisije (EU) št. 907/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in ostalimi organi, finančnim upravljanjem, potrditvijo obračunov, varščinami in uporabo eura (UL L 255, 28.8.2014, str. 18).
      
      
         
            PRILOGA
            
               POTRDITEV OBRAČUNOV PLAČILNIH AGENCIJ
            
            PRORAČUNSKO LETO 2018
            
               Znesek, ki se izterja od države članice ali izplača državi članici
            
            
                        DČ
                     
                     
                         
                     
                     
                        2018 – Odhodki/namenski prejemki za plačilne agencije, katerih obračuni so
                     
                     
                        Skupaj a + b
                     
                     
                        Zmanjšanja in začasne prekinitve za celotno proračunsko leto (1)
                        
                     
                     
                        Znesek, ki se zaračuna v skladu s členom 54(2) Uredbe (EU) št. 1306/2013
                     
                     
                        Skupni znesek z zmanjšanji in začasnimi prekinitvami
                     
                     
                        Plačila državi članici za proračunsko leto
                     
                     
                        Znesek, ki se izterja od države članice (–) ali izplača (+) državi članici (2)
                        
                     
                  
                        potrjeni
                     
                     
                        izvzeti
                     
                  
                        = odhodki/namenski prejemki, navedeni v letnem poročilu
                     
                     
                        = skupni odhodki/namenski prejemki v mesečnih poročilih
                     
                  
                         
                     
                     
                         
                     
                     
                        a
                     
                     
                        b
                     
                     
                        c = a + b
                     
                     
                        d
                     
                     
                        e
                     
                     
                        f = c + d + e
                     
                     
                        g
                     
                     
                        h = f – g
                     
                  
                        Združeno kraljestvo
                     
                     
                        GBP
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        – 81 567,52 
                     
                     
                        – 81 567,52 
                     
                     
                        0,00
                     
                     
                        – 81 567,52 
                     
                  
                        Združeno kraljestvo
                     
                     
                        EUR
                     
                     
                        3 134 431 581,76 
                     
                     
                        0,00
                     
                     
                        3 134 431 581,76 
                     
                     
                        – 7 568 165,96 
                     
                     
                        0,00
                     
                     
                        3 126 863 415,80 
                     
                     
                        3 131 942 681,20 
                     
                     
                        – 5 079 265,40 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        DČ
                     
                     
                         
                     
                     
                        Odhodki (3)
                        
                     
                     
                        Namenski prejemki (3)
                        
                     
                     
                        Člen 54(2) (= e)
                     
                     
                        Skupaj (= h)
                     
                     
                         
                     
                  
                        05 07 01 06
                     
                     
                        6701
                     
                     
                        6702
                     
                  
                        i
                     
                     
                        j
                     
                     
                        k
                     
                     
                        l = i + j + k
                     
                  
                        Združeno kraljestvo
                     
                     
                        GBP
                     
                     
                        0,00
                     
                     
                        0,00
                     
                     
                        – 81 567,52 
                     
                     
                        – 81 567,52 
                     
                  
                        Združeno kraljestvo
                     
                     
                        EUR
                     
                     
                        0,00
                     
                     
                        – 5 079 265,40 
                     
                     
                        0,00
                     
                     
                        – 5 079 265,40 
                     
                  
                        
                                    Opomba:
                                 
                                 
                                    Nomenklatura 2019: 05 07 01 06, 6701, 6702
                                 
                              
                  
               (1)  Pri zmanjšanjih in začasnih prekinitvah gre za tiste, ki se upoštevajo v plačilnem sistemu, tem pa so dodani zlasti popravki zaradi neupoštevanja plačilnih rokov, določenih za avgust, september in oktober 2018, in druga zmanjšanja v zvezi s členom 41 Uredbe (EU) št. 1306/2013.
            
               (2)  Pri izračunu zneska, ki ga je treba izterjati od države članice ali plačati državi članici, se v primeru potrjenih odhodkov (stolpec a) upošteva skupna vsota v letnem poročilu, v primeru izvzetih odhodkov (stolpec b) pa skupna vsota v mesečnih poročilih. Veljavni menjalni tečaj: drugi stavek prvega pododstavka člena 11(1) Delegirane uredbe (EU) št. 907/2014.
            
               (3)  BL 05 07 01 06 se razdeli med negativne popravke, ki postanejo namenski prejemki v BL 67 01, in pozitivne popravke v korist državi članici, ki bodo zdaj vključeni na strani odhodkov 05 07 01 06 v skladu s členom 43 Uredbe (EU) št. 1306/2013.